OpenLLM-France/wikimedia huggingface dataset:
# Philipp Etter

Philipp Etter (Menzingen, 1891ko abenduaren 21a – Berna, 1977ko abenduaren 23a) suitzar politikaria izan zen. Suitzako Konfederazioko presidentea izan zen 1939, 1942, 1947 eta 1953an.
1912an Zuger Nachrichten aldizkariko erredaktore izendatu zuten eta 1917an zuzenbidean lizentziatu zen Züricheko Unibertsitatean.
Alderdi Demokrata Kristauko kide izan zen, eta 26 urte zituela sartu zen politikan, Zug kantonamenduan karguak betez. 1930etik 1934ra Suitzako Estatuen Kontseiluko kide izan zen.
1934tik 1959ra Suitzako Kontseilu Federaleko kide izan zen eta 25 urte horietan Barne saila zuzendu zuen. Agintaldiaren lehen zatian, Suitzaren defentsa espiritualari ekin zion, totalitarismoak arbuiatuz eta Suitzako berezitasunak babestuz. Suitzako zinema bultzatu zuen, baita erromantxea laugarren hizkuntza nazional gisa aitortzea ere.
Bigarren Mundu Gerran bere agintaldiaren bigarren zatian jarrera tolerantea izan zuen naziekin. Gerraostean, ekonomia eta gizartea berrantolatzen, eskola politekniko federala zabaltzen, zientzia-hedapenerako funts bat sortzen eta errepide-sarea zabaltzen jardun zuen.
Suitzako Konfederazioko presidentea izan zen lau urte ezberdinetan.
* Datuak: Q532343
* Multimedia: Philipp Etter / Q532343
# Ciento volando

Ciento volando (Ehunka egan egiten) 2024an aurkeztutako Eduardo Txillidari buruzko film dokumentala da. Arantxa Aguirre Carballeirak (Madril, 1965) idatzita eta zuzenduta Jone Laspiur aktoreak narrazioa bideratzen du. 2024ko Zinemaldiaren Zinemira sailean, irailaren 22an aurkeztua, areto komertzialetan ere zabaldu zen A Contracorriente Films banatzailearen eskutik. Gaztelaniaz eta euskaraz egina dago. Eduardo Txillida Fundazioak bultzatu zuen ekoizpena.

## Izenburua

Izenburua gaztelaniazko esaldi batekin jolasten du: "Más vale pájaro en mano que ciento volando". Txillidak bira bat eman zion esaldiari: "Más vale ciento volando que pájaro en mano". Filmaren posterrean horrela adierazten da.

## Argumentua

Udako egunsentia. Jone Laspiur, Arte Ederretako ikasle gaztea, Donostiako Haizearen Orrazira doa Eduardo Chillidaren lanik esanguratsuenarekin topo egitera. Eduardo Chillida zaharra datorkio gogora, txikitatik maiz joaten baitzen eskultorea hara. Gaur egun, harkaitzetan sustraitutako hiru eskulturak, itsasoarekin eta haizearekin etengabeko elkarrizketan, bere hiriaren eta euskal kostalde osoaren ikur izatera iritsi dira. Egunsentian, Jone gazteak eskultoreaz galdetzen dio bere buruari, eta haren bila joango dela hitz ematen du.
Eskultorea jaio zela 100 urte bete dira eta berak sakonki ezagutu nahi du. Pertsonalki gertutik ukituko dizkion gauzak deskubrituko dituela sumatzen du, artearen historiarekin ez ezik bere nortasunarekin ere zerikusia dutenak.

## Filmaketa

Proiektua 2023ko azaroa eta abendua bitartean filmatu zen, lau astez, Donostia, Hernani edo Bilbon, batez ere Chilla Leku museoan.

## Parte-hartzaileak

Filmaren momentu desberdinetan hauek hitz egiten dute:
* Jone Laspiur
* Ignacio Chillida
* Mikel Chillida
* Joaquín Montero
* Fernando Mikelarena
* Koldobika Jauregi, filmaketa 2024ko otsailan egin zen; Koldobika ekainaren 16an hil zen.
* Andres Nagel
* Mireia Massagué
* Miguel Zugaza
* Ixiar Iturzaeta
* Jexuxmari Ormaetxea
* Nausica Sánchez
* Kosme de Barañano
* Iñigo Irureta
* Elena Cajaraville

## Erreferentziak

* ↑ https://www.audiovisual451.com/ciento-volando-estreno-en-cines-10-de-enero/
* ↑ https://www.sansebastianfestival.com/2024/sailak_eta_filmak/7/720928/eu/
* ↑ https://cineconn.es/ciento-volando-documental-sobre-eduardo-chillida/
* ↑ https://www.mundoplus.tv/cine/ciento-volando-tendra-su-premiere-mundial-en-el-festival-de-san-sebastian/
* ↑ https://www.naiz.eus/eu/info/noticia/20250111/hemos-levantado-el-velo-de-la-autopista-que-pasa-por-chillida-leku-y-que-tamiza-a-los-pajaros

## Ikus, gainera

* Chillida Leku
* Haizearen Orrazia

## Kanpo estekak

* Filma Donostiako Zinemaldiaren webgunean.
* (Gaztelaniaz):Filmaren webgune ofiziala.
* (Gaztelaniaz):Amaia Ereñaga: Arantxa Aguirre Carballeirarekin elkarrizketa, Naiz, 2025/01/11.
* (Gaztelaniaz):Filma IMDb webgunean.
* (Gaztelaniaz):Filma Filmaffinity webgunean.
* (Gaztelaniaz):Filmaren trailler ofiziala.
* Datuak: Q131718841
# Klordiazepoxido

Klordiazepoxidoa konposatu organikoa da, C$_{16}$H$_{14}$ClN$_3$O formula duena, bentzodiazepinen familiakoa. Konposatu organokloratutzat jo daiteke. IUPACek imina gisa formulatzen du (7-kloro-4-hidroxi-N-metil-5-fenil-3H-1,4-bentzodiazepin-2-imina). Solidoa da. Uretan disolbagarria da eta disolbaezina kloroformotan eta etil eterretan.
Klordiazepoxidoa sintetizatu zen lehen bentzodizepina da, 1958an hain justu.
Klordiazepoxidoa botika gisa baliatzen da bere ezaugarriak medio, antsietatea, insonmioa eta abstinentzia-sindromea tratzeko usatzen da. Pilula gisa hartzen da. Beste botika batzuekin batera ere merkaturatzen da, adibidez, amitriptilina antidepresiboarekin edo dizikloberina antiespasmotikoarekin.
Beste bentzodiazepinak legez aisiadirako droga moduan ere kontsumitzen da. Mendekotasuna sor dezake eta abstinentzia-sindromea eragin dezake.
Klordiazepoxidoa da bentzodiazpina guztien artean gorputzean degradatu gabe luzeen irauten duenetako bat.

## Albo-ondorioak

Albo-ondorio ohikoenak logura, ahuldadea, ezinegona, koordinazio-arazoak, kontzentratzeko-arazoak eta memoria-arazoak izaten dira.

## Kontraindikazioak

Klordiazepoxidoa ez da hartu behar botikarekiko hipersentikortasuna, alkohol-kontsumoa, droga-mendekoatasuna, miastenia larria edo arnasteko arazo larriak baldin badaude. Haurdunaldian eta edoskitzean klordiazepoxidoa hartzea ebitatuko da.

## Erreferentziak

* ↑ (Ingelesez) PubChem. «Chlordiazepoxide» pubchem.ncbi.nlm.nih.gov (Noiz kontsultatua: 2025-01-13).
* ↑ Ganellin, C. Robin, ed. (2006). Analogue-based drug discovery. Wiley-VCH ISBN 978-3-527-60749-5. (Noiz kontsultatua: 2025-01-13).
* ↑ «★ Amitriptilina + clordiazepóxido 🥇» www.vademecum.es (Noiz kontsultatua: 2025-01-13).
* ↑ (Ingelesez) Garretty, Deborah J; Wolff, Kim; Hay, Alastair W M; Raistrick, Duncan. (1997-01-01). «Benzodiazepine Misuse by Drug Addicts» Annals of Clinical Biochemistry 34 (1): 68–73. doi:10.1177/000456329703400110. ISSN 0004-5632. (Noiz kontsultatua: 2025-01-13).
* Datuak: Q178566
* Multimedia: Chlordiazepoxide / Q178566
# Oikonimo

Oikonimo (grezieraz: οἶκος, oikos, 'etxea, etxebizitza', eta ὄνομα, onoma, 'izena') toponimo mota espezifikoa da, etxe baten edo beste edozein etxebizitza-eraikinen izen propioa izendatzen duena (adibidez, baserri batena); adiera zabalagoan, herri, hiri edo bestelako edozein bizilekuren izen propioari ere egiten dio erreferentzia.
Euskaraz, bai eta finlandieraz, norvegieraz, eslovenieraz eta beste hizkuntza batzuetan ere, ohikoa izan da pertsonei erreferentzia egiteko oikonimoak erabiltzea, abizenen ordez. Izan ere, kultura horietan onibarraren izena finkoa izan ohi dela-eta, unean-unean bertan bizi diren pertsonak izendatzeko erabil daiteke, haien egiazko abizena gorabehera, baita onibar hori duela gutxi erosia edo duela gutxitik bizileku badute ere.
Euskal Herrian, jatorrian baserri edo etxe izen zirenak abizen bilakatu ziren askotan.

## Kanpo estekak

* Datuak: Q1292091
# Sergio García Martín

Sergio García Martín (Donostia, 1983ko otsailaren 23a) gipuzkoar saskibaloi entrenatzailea da. Egun ACB Ligako Bilbao Basket taldean laguntzaile moduan dabil.

## Ibilbidea

2004. urtean hasi zen aulkien munduan, Lehen Maila Nazionaleko Bera-Bera taldea bi denboraldiz zuzenduz eta EBA Ligako CNB Torrevieja taldea 2006tik 2008ra zuzenduz.
Sergio Garciak zazpi denboraldi eman zituen Club Deportivo Maristas Palenciaren Natxo Lezkanoren talde teknikoan LEB Platan eta LEB Oron, eta 2008an CB Torreviejatik etorri zen. Urte batzuk geroago, Natxo Lezkano eta Porfirio Fisac Palentziako taldetik irten ondoren, donostiarra Maristas Palenciako lehen entrenatzailea izan zen 2015-16 eta 2016-17 denboraldietan LEB Oron, 2015-16 Printzesa Kopa eta ligako titulua lortuz (bulegoetan berretsi gabeko igoera).
2017ko udan, 2016-17 denboraldian, kanporaketako finala lortu ondoren, Porfirio Fisac entrenatzailearen deia jaso zuen ACB Ligako Delteco GBCren entrenatzaile laguntzaile izateko.
2019ko ekainean ofizial egin zen Coruñara iritsi zela, Urrezko LEB ligako Leyma Coruñaren proiektuaren buru izateko.
2019-20 denboraldia, taldeak 3. postuan amaituko du, denbora baino lehen amaitutako denboraldia, pandemiaren arrazoiengatik.
Hurrengo denboraldian, 2020-21ean, Leyma Coruñak klubaren historiako sailkapenik onena lortu zuen, 3. postuan amaituz.
2022ko uztailaren 29an, Endesa Ligako Bilbao Basket taldearen entrenatzaile laguntzaile gisa sinatu zuen.

## Erreferentziak

* ↑ Faymasa Palencia incorpora a Sergio García como entrenador ayudante
* ↑ Del banquillo palentino a la ACB
* ↑ https://www.basquetcoruna.com/es/noticia/sergio-garcia-nuevo-entrenador-del-leyma-basquet-coruna
* ↑ bilbaobasket.biz Sergio García, nuevo entrenador ayudante de Surne Bilbao Basket

## Kanpo loturak

* Datuak: Q56582713
# Iram Haq

Iram Haq (Oslo, Norvegia, 1976) aktore, gidoilari eta zinema zuzendaria da, jatorri pakistanderrekoa. Jeg er din (2013) eta Hva vil folk si (2017) film luzeei esker da ezaguna.

## Biografia

14 urte zituela bere familiak, bere sustrai kulturalak ez ahazteko asmoarekin, Pakistanera eraman zuen bahituta. Esperientzia horretan oinarritu zuen Hva vil folk si filmerako zuzendaritza gero, nahiz eta trama bera ez zela zehaztu zuen.
Iram Haqek arte eta zinematografia zuzendaritza ikasi zuen Osloko Westerdals Komunikazio Eskolan.
Haq urte luzez aritu zen aktore lanetan, eta antzerkian, zineman eta telebistan agertu zen. Old Faithfull film laburra ere idatzi eta protagonizatu zuen, 2004ko Veneziako Zinema Jaialdian film laburren lehiaketarako aukeratua izan zena. Little Miss Eyeflap film laburrarekin egin zuen debuta zuzendari gisa, eta Sundanceko Zinema Jaialdian estreinatu zen 2010ean.
2013an Torontoko Nazioarteko Zinema Jaialdian estreinatu zen Jeg er din filmarekin egin zuen debuta Haqek film luzeetan. Filma, hasiera batean, Norvegiako ordezkari gisa hautatu zuten, ingelesez ez den film onenaren Oscar sarirako, baina ez zuen azken galbahea igaro.

## Erreferentziak

* Artikulu hau, osorik edo zatiren batean, gaztelaniazko wikipediako «Iram Haq» artikulutik itzulia izan da, 2024-07-21 data duen 161423002 bertsioa oinarritzat hartuta. Sartze-datarik ez duten erreferentziak, edo 2024-07-21 baino lehenago datatuak, jatorrizko artikulutik ekarri dira itzulpenarekin batera.
* ↑ Ramón Rey. Iram Haq… a examen. Blog Cine Maldito.
* ↑ (Ingelesez) Song, Sandra. (2018-07-19). «How Filmmaker Iram Haq Used Her Own Kidnapping As Inspiration» Nylon (Noiz kontsultatua: 2025-01-13).
* ↑ Landal, Daria. «Iram Haq – Turning ‘Dirty Laundry’ into an Oscar-entry Film» FilmDoo.
* ↑ Cadenas, Kerensa. «TIFF Women Directors: Meet Iram Haq» Indiewire.
* ↑ «Iram Haq» Festival Scope.
* ↑ «Archive: Little Miss Eyeflap» Sundance Institute.
* ↑ Yamato, Jen. «ICM Partners Signs Iram Haq, Helmer Of Norway’s Oscar Submission ‘I Am Yours’» Deadline.
* ↑ Dore, Shalini. «‘I Am Yours’ Submitted by Norway for Oscar» Variety.
* ↑ Wiseman, Andreas. «I Am Yours gets Norway Oscar nod» Screen Daily.
* ↑ Director Iram Haq: ‘I have to tell a story so we can build bridges’. The National 16 de septiembre de 2017.

## Kanpo estekak

* Datuak: Q11977499
# Rubén Domínguez González

Rubén Domínguez González (Puerto Real, 2003ko urtarrilaren 23a -) espainiar saskibaloi jokalaria da. Eskolta dabil ACB Ligako Bilbao Basket taldean.

## Biografia

Zortzi urterekin hasi zen AD Las Canteras taldean jokatzen, eta 2015ean, 2015eko Espainiako Mini Txapelketaren ondoren, Malagara joan zen Unicaja Málagan jarraitzeko, bai haur mailan, bai kadete mailan. Rubén ACBko Minikopa gehien jokatu dituen jokalaria da, hiru Minikopa atzean baitituela: Kanaria Handia 2015, Coruña 2016 eta Gasteiz 2017.
2018ko udan Madrilera joan zen Baloncesto Torrelodones taldean jokatzeko, junior mailean hain zuzen ere. 13,4 puntu, 3,2 errebote eta 2,3 asistentzia lortu zituen batez beste partidako, eta Madrilgo Erkidegoarekin Autonomietako Selekzioen Kadete mailako Espainiako Txapelketa irabazi zuen.
2019ko udan, Movistar Estudiantesekin sinatu zuen, 2019-20 denboraldia EBA Ligako filialarekin jokatzeko. Batez beste 13,4 puntu, 3,4 errebote eta 2,3 asistentzia lortu zituen. 2020-21 denboraldian, Estudiantesen lehen taldean egon zen.
2020ko azaroaren 8an, debuta egin zuen Endesa Ligan, Movistar Estudiantesekin, hamargarren jardunaldiko partida batean, FC Barcelonaren aurka. FC Barcelonak 78-92 galdu zuen, eta hegalekoak 7 minutu eta 50 segundo jokatu zituen.
2023ko abuztuaren 4an, LEB Oroko TAU Castelló taldera joan zen, Movistar Estudiantesek utzita.
2024ko ekainean Estudiantes utzi eta Bilbao Basketekin sinatu zuen ACB Liga jokatzeko.

## Ibilbidea

* AD Las Canteras (Puerto Real)
* Unicaja Málagako harrobia
* Baloncesto Torrelodones (2018-2019)
* Movistar Estudiantes (EBA) (2019-2020)
* Club Baloncesto Estudiantes (2020-2024)
* →TAU Castelló (2023-2024)
* Bilbao Basket (2024-)

## Erreferentziak

* ↑ laopiniondemalaga.es El brillante canterano Rubén Domínguez se marcha del Unicaja
* ↑ feb.es Rubén Domínguez, la perla del Movistar Estudiantes brilla en Liga EBA
* ↑ lavozdigital.es Rubén Domínguez da el salto a la ACB, consultado el 31 de agosto de 2020
* ↑ gigantes.com Rubén Domínguez debuta con el Movistar Estudiantes en la Liga Endesa
* ↑ gigantes.com Movistar Estudiantes renueva a Rubén Domínguez y le cede
* ↑ bilbaobasket.biz Rubén Dominguez firma por dos temporadas con Surne Bilbao Basket
# Thijs de Ridder

Thijs De Ridder (Brasschaat, 2003ko urtarrilaren 31 -) flandriar saskibaloi jokalaria da. Hegal-pibot dabil ACB Ligako Bilbao Basket taldean.

## Biografia

De Ridder Antwerp Giants taldean hezitako jokalaria da eta 2020-21 denboraldian Pro Basketball Leaguen eta Eurocupen debutatu zuen.
Geroago, BNXT Leagueko 2021-22 eta 2022-23 txapelketak jokatu zituen Antwerp Giants taldearekin. 2022-23 denboraldian, Ligako Gazte Onena eta 6. gizon onena izendatu zuten.
2023ko uztailaren 12an, ACB Ligako Bilbao Basket taldeak sinatu zuen.

## Ibilbidea

* Antwerp Giants (2020-2023)
* Bilbao Basket (2023-)

## Erreferentziak

* ↑ marca.com El ala-pívot belga Thijs de Ridder ficha por el Surne Bilbao
# Thijs De Ridder

Thijs De Ridder (Brasschaat, 2003ko urtarrilaren 31 -) flandriar saskibaloi jokalaria da. Hegal-pibot dabil ACB Ligako Bilbao Basket taldean.

## Biografia

De Ridder Antwerp Giants taldean hezitako jokalaria da eta 2020-21 denboraldian Pro Basketball Leaguen eta Eurocupen debutatu zuen.
Geroago, BNXT Leagueko 2021-22 eta 2022-23 txapelketak jokatu zituen Antwerp Giants taldearekin. 2022-23 denboraldian, Ligako Gazte Onena eta 6. gizon onena izendatu zuten.
2023ko uztailaren 12an, ACB Ligako Bilbao Basket taldeak sinatu zuen.

## Ibilbidea

* Antwerp Giants (2020-2023)
* Bilbao Basket (2023-)

## Erreferentziak

* ↑ marca.com El ala-pívot belga Thijs de Ridder ficha por el Surne Bilbao

## Kanpo estekak

* Datuak: Q115154999
# Melwin Pantzar

Jan Patrick Melwin Pantzar (Stockholm, 2000ko apirilaren 10a -) suediar saskibaloi jokalaria da. Antolatzaile dabil ACB Ligako Bilbao Basket taldean.

## Biografia

Melwin Pantzar Suediako Solna Vikings taldeko beheko kategorietan trebatu zen 2016ra arte, orduan sartu baitzen Real Madrideko beheko mailetan. Bertan bi denboraldiz (2016/18) egon zen junior eta EBA ligetan.
2018ko apirilaren 14an, 18 urte bete eta lau egun eskasera, Pantzarrek bere debut ofiziala egin zuen Real Madrileko lehen taldearekin, Fernando Martin Pabilioian, Montakit Fuenlabradaren aurka. 2018ko abuztuan, Pablo Lasok 2018/19 denboraldirako Real Madril Saskibaloiko hirugarren antolatzailea izango dela earabaki zuen, aurreko denboraldian ACB Ligako 4 partida soilik jokatu ondoren.
2019ko irailean, Real Madrilen diziplina utzi eta Ligue Nationale de Basket-ballgo AS Monaco Basket taldean sartu zen. Hasiera batean, eskandinaviar joko-antolatzailea talde filialari esleitu zitzaion, batez beste 15,1 puntu, 5,3 asistentzia, 5,4 errebote eta 18,3 balorazio-kreditu lortuz. Horrek talde nagusian leku bat egiteko balioko luke.
AS Monaco Basketekin, Frantziako ligako liderrarekin, jokalari suediarrak bost partida jokatu zituen ia 14 minutuko batez bestekoarekin, eta batez beste 3,2 tanto, 2,0 errebote, 1,2 asistentzia eta 5 puntuko balorazioa lortu zituen. Gainera, Eurocupen ere esperientzia du, Printzerriko taldearekin debuta egin zuen lehiaketan.
2020ko uztailean, CB Ciudad de Valladolid taldeak Urrezko LEBen aritzeko sinatu zuen. 2021eko maiatzean Valladolideko taldea utziko du denboraldia amaitu arte Bàsquet Manresa taldearekin fitxatzeko.
2023an, ACB Ligako Bilbao Basket klubak fitxatu zuen bi denboralditarako.

## Ibilbidea

* Harrobia: Solna Vikings
* Real Madrid "B" Junior (2016-2018)
* Real Madrid Baloncesto (2018-2019)
* AS Monaco Basket (2019-2020)
* Real Valladolid Baloncesto (2020-2021)
* Bàsquet Manresa
* Real Valladolid Baloncesto (2021-2023)
* Bilbao Basket (2023-egun)

## Erreferentziak

* ↑ Pablo Laso hace debutar a su décimo 'mirlo' con el Real Madrid: Melwin Pantzar
* ↑ El Real Madrid 'asciende' a Melwin Pantzar, que será el tercer base
* ↑ Melwin Pantzar abandona el Real Madrid y pone rumbo al Mónaco
* ↑ Melwin Pantzar, un base de calidad para el Carramimbre
# Tryggvi Hlinason

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
Tryggvi Snær Hlinason (Akureyri, 1997ko urriaren 28a -) islandiar saskibaloi jokalaria da. Pibot dabil ACB Ligako Bilbao Basket taldean.

## Biografia

Pibotak 2014. urtean egin zuen debuta Þór Akureyri bere jaioterriko klubean. Islandiako Ligan profesionaletan hiru denboraldi jokatu ondoren, 2016-17 denboraldian batez beste 11,6 puntu, 8 errebote eta 2,7 tapoi lortu zituen partidako. Hlinason internazionala izan da bere herrialdearekin maila baxuagoetan eta 2016an egin zuen debuta selekzio absolutuarekin, 2017ko Eurobasketerako sailkapena lortuz.
2017ko ekainean, Valencia Basket akordio batera iritsi zen Islandiako nazioarteko pibotarekin, datozen lau denboraldietan talde taronjaren diziplinan sartzeko, 2021eko ekainaren 30era arte. Valencia Basketek pibot islandiarra Real Madril eta Barçaren aurkako klausularekin sinatu zuen.
2017ko udan, 20 urte azpiko Islandiako selekzioarekin kontzentratu zen, eta harekin Europako A mailako kategorian parte hartu zuen. Gainera, 2017ko Eurobasketean bere herrialdeko selekzio absolutuarekin egotea aurreikusita zegoen. Txapelketako jokalaritzat hartzen da, 19 urte baino lehen egindako erregistro handiengatik. Izan ere, txapelketaren lehen fasea amaitu ondoren, txapelketako jokalaririk baloratuena bihurtzen da (28,3 kreditu), partidako 15,7 puntu eta 12,7 erreboteri esker.
2018ko abuztuan Monbus Obradoirori utzi zioten denboraldi baterako.
Obradoirori utzita izan ondoren, 2019ko uztailean Casademont Zaragozara libre heldu zen eta hiru denboraldirako sinatu zuen. 2021eko abuztuan akordioa lortu zuen Casademontekin kontratua beste denboraldi batez luzatzeko, beste denboraldi baterako aukerarekin.
2023ko uztailean Bilbao Basketk bere fitxaketa iragarri zuen.

## Ibilbidea

* Þór Akureyri (2014-2017)
* Valencia Basket (2017-2019)
* → Monbus Obradoiro (2018-2019)
* Casademont Zaragoza (2019-2023)
* Bilbao Basket

## Erreferentziak

* ↑ (Gaztelaniaz) Valencia Basket alcanza un acuerdo con el pívot islandés Tryggvi Hlinason. .
* ↑ (Gaztelaniaz) «El islandés Tryggvi Hlinason se va cedido a Monbus Obradoiro» As 2018/08/01.
* ↑ (Gaztelaniaz) «El gigante islandés Tryggvi Hlinason llega a Zaragoza» As 2019/07/09.

## Kanpo estekak

* Datuak: Q29919831
* Multimedia: Tryggvi Hlinason / Q29919831
# Kristian Kullamäe

Kristian Kullamäe (Tallinn, 2000ko apirilaren 10a -) estoniar saskibaloi jokalaria da. Eskolta dabil ACB Ligako Bilbao Basket taldean.

## Biografia

Kullamäe bere herrialdeko Audentes/Noortekoondis taldean hezitako jokalaria da. 2016an Alemaniara joan zen Rockets Gotha taldean jokatzeko. Bi denboraldiz jokatu zuen Alemaniako Pro-A Ligan.
2018-19 denboraldia Pro-A (bigarren maila) ligako Baunach Young Pikes taldeko partaidea izan zen, 26,5 minutu eta 13,4 puntu batez beste.
2019ko uztailean, Real Canoe Natación Club Baloncesto Masculinok sinatu zuen 2019-20 denboraldian Urrezko LEB mailan jokatzeko. Talde madrildarrean 22 partida jokatu zituen, 11,9 puntu, 2,2 errebote eta 1,5 asistentzia batez beste, 22,24 minututan.
2020ko abuztuan, jokalari estoniarrak Endesa Ligako San Pablo Burgos taldearekin sinatu zuen, eta Burgoseko taldeak Urrezko LEB Ligako Palmer Alma Mediterránea Palma taldeari utzi zion 2020-21 denboraldia jokatzeko.
2022ko abuztuaren 2an, Lietuvos Krepšinio Lygako BC Lietkabelisek sinatu zuen. Lituaniako taldean batez beste 13,8 puntu, 3,7 asistentzia eta 3 errebote lortu ditu etxeko ligan, eta 10,9 puntu, 3,6 asistentzia eta 3,2 errebote Eurocupen.
2023ko ekainaren 28an, ACB Ligako Bilbao Basket taldeak sinatu zuen.

## Ibilbidea

* Audentes/Noortekoondis (2014-2016)
* Rockets Gotha (2016-2018)
* Baunach Young Pikes (2018-2019)
* Real Canoe (2019-2020)
* San Pablo Burgos (2020-2022)
* -> Palmer Alma Mediterránea Palma (2020-2021)
* BC Lietkabelis (2022-2023)
* Bilbao Basket (2023-)

## Erreferentziak

* ↑ l ZTE Real Canoe sigue construyendo el equipo LEB ORO para 2019-2020
* ↑ Kristian Kullamäe, nuevo fichaje del Palmer Alma Mediterránea Palma
* ↑ kklietkabelis.lt Kristian Kullamäe agrees with BC Lietkabelis
* ↑ bilbaobasket.biz Kristian Kullamae ficha por Surne Bilbao Basket para la temporada 23/24, consultado en junio de 2023
# Karlos Pio Habsburgo-Borboikoa

Karlos Pio Habsburgo-Lorena eta Borboikoa (Viena, 1909ko abenduaren 4a - Bartzelona, 1953ko abenduaren 24a) espainiar noble bat izan zen, Karlos VIII.a izenarekin Espainiako tronurako erregegai karlista aldarrikatua (Javier Borboi-Parmakoa erregegai ofizialaren aurka), karlista batzuen ustez indarrean zegoen 1713ko ondorengotza legearen interpretazio bati jarraiki.

## Gazte garaia

Karlos Vienan jaio zen, Austrian. Leopoldo Salvador Austria-Toskanako artxidukearen (1863-1931) seme txikia zen. Bere amaren aldeko aitona Karlos Maria Borboi Austria-Estekoa zen, erregegai karlista izandakoa.
Karlos Toskana Jauregian hazi zen, Vienan. 1919an Austriako gobernu errepublikarrak Habsburgotarren jabetza guztiak konfiskatu zituen. Karlosek Italiara emigratu zuen bere familiarekin. Gero Bartzelonara joan ziren. 1926an Karlosek espainiar nazionalitatea jaso zuen. Industria Ingeniaritza Eskolan graduatu zen eta geroago Austriara itzuli zen 30eko hamarkadaren hasieran, Heimwehr-arekin bat egiteko, talde komunista eta sozialisten aurka borrokatzen zen milizia kontserbadorea.

## Espainiako tronurako erregegaia

1932an karlismoaren sektore bat Karlos Pio babesten hasi zen karlismoaren oinordeko izateko. Jarraitzaile hauek El Cruzado Español astekariarekin lotura zuten.
1943ko ekainaren 29an Karlosek manifestu bat argitaratu zuen, tronuaren oinordeko legitimoa zela aldarrikatuz. Garai hartan Karlosek hiru anaia nagusi zituen, baina haietako inork ez zuen dinastia-eskubide horiek aldarrikatzeko interesik agertu.
Bere jarraitzaileen artean Karlos VIII.a bezala izendatu zuten, eta bere mugimendu politikoari karloktabismo deitu zioten. 1953an Karlos hil zenean, Antonio Maria eta Francisco Jose anaiek Espainiako tronuaren ondorengotza eskatu zuten.

## Ezkontza eta familia

1938ko maiatzaren 8an Karlos Vienako San Esteban katedralean ezkondu zen Christa Satzger Balvanyosekoarekin (1914-2001). Ezkontza morganatikoa zenez, bere seme alabak ondengotzatik baztertu ziren.

## Heriotza

Carlos garuneko odoljario baten ondorioz hil zen 1953ko abenduaren 24an, Bartzelonan, eta Pobleteko monasterioan lurperatuta dago.

## Erreferentziak

* ↑ «Antonio de Habsburgo-Lorena y de Borbón» Real Academia de la Historia.
* ↑ «Francisco José de Habsburgo-Lorena y de Borbón» Real Academia de la Historia.